钦定古今图书集成/明伦汇编/宫闱典/第075卷 > 《丙午东宫寿诗》前人
## 钦定古今图书集成/明伦汇编/宫闱典/第075卷 > 《丙午东宫寿诗》前人

“国累丁年盛，天开甲观祥。黄离增焕炳，赤仗衍明昌。
一日三天见，元辰万国康。姿神辉玉裕，德业灿金相。”
“书圣规宸藻，文心俪汉章。乾坤参久大，日月并升常。
祖武瞻兴庆，亲庭拱未央。晨昏两慈壸，诗礼一贤王。
道统家传正，炎图国本强。桑弧仍穀旦，铜律又清商。
旧事兰猗殿，新凉桂子香。黄花先浥露，青女缓行霜。”
史贺星同轨，农歌稼涤场。与龄占梦帝，多祜叶思皇。
磐石重山固，灵源少海长。三宫同寿域，岁岁颂无疆。